Lieplaukės pagrindinė mokykla

Telšių rajono Lieplaukės pagrindinė mokykla – buvusi dieninė, savarankiško mokymosi bendrojo lavinimo mokykla Telšių raj., Lieplaukėje, vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Įstaigos kodas 9058382. Steigėjas Telšių rajono savivaldybės taryba.

 Istorija 
Pradžios mokykla Lieplaukėje įsteigta 1886 m. „Didinga praeitimi paremta Lieplaukės stiprinimo vizija“. Tzinios.lt. Nuoroda tikrinta 2022-05-07. 1886–1949 m. mokykla buvo pradinė, 1949–2002 m. – septynmetė, aštuonmetė, devynmetė.Lieplaukė. Visuotinė lietuvių enciklopedija. Nuoroda tikrinta 2022-05-07.

Lieplaukės pradinė mokykla įsteigta 1918 m. spalio 1 d. Anksčiau nuo 1880 m. veikė parapinė pradžios mokykla. „Mokyklos vedėjas mokytojas Boleslovas Choromanskis, 25 m. amžiaus, vedęs, 3 ypatos (asmenys), 1917 m. baigęs Telšių miesto mokyklą, 1918 m. – Telšių pedagoginius kursus. Mokytojauja nuo mokyklos įsteigimo pradžios. Moko 40 berniukų ir 6 mergikes. Mokytojas gauna algą, butą, kurą. Mokyklą išlaiko komitetas.“Žarėnai (versme.lt), 549 puslapis

Ilgainiui sumažėjus mokinių mokykla tapo Telšių „Atžalyno“ vidurinės mokyklos Lieplaukės skyriumi. 2007–2008 m. Telšių „Atžalyno“ vidurinės mokyklos Lieplaukės pagrindinio ugdymo skyrius pertvarkytas į pradinio ugdymo skyrių.„Liūdnosios rajono švietimo istorijos fragmentai“. Kalvotoji.lt. Nuoroda tikrinta 2022-05-07. 2009 m. jame bebuvo likęs tik vienas komplektas – 2 ir 3 klasės.„Aistros dėl Lieplaukės mokyklos“. Tzinios.lt. Nuoroda tikrinta 2022-05-07. 2010 m. jis persikėlė į naujas patalpas.„Lieplaukėje išsaugota pradinė mokykla persikėlė į naujas patalpas“. Tzinios.lt. Nuoroda tikrinta 2022-05-07. Vėliau skyrius panaikintas.

Buvęs mokyklos pastatas yra Lieplaukės bendruomenės žinioje.

 Direktoriai 

Boleslovas Choromanskis
Juozas Vaičiulis
Darius Martinkus

 Išnašos 

Kategorija:Buvusios Telšių rajono savivaldybės mokyklos
Kategorija:Lieplaukė